Envision Racing

Envision Racing Formula E Team on brittiläinen Formula E -talli, joka on kilpaillut sarjassa ensimmäisestä kaudesta alkaen.  

Talli on tunnettu myös nimillä Virgin Racing (2014–2015), DS Virgin Racing (2015–2018) ja Envision Virgin Racing (2018–2021). Nykyinen nimi tuli käyttöön 1. marraskuuta 2021, kun Envision Group ilmoitti ottaneensa haltuun tallin koko omistajuuden.

 Historia 
 Kausi 2014−2015 
Formula E -sarjan debyyttikaudella kaudella 2014–2015 tallin nimi oli Virgin Racing ja tallin kuljettajina toimivat brittiläinen Sam Bird ja espanjalainen Jaime Alguersuari. 

Virgin Racing saavutti historiansa ensimmäisen palkintosijan heti ensimmäisessä osakilpailussa, kun Bird ajoi Pekingin kilpailussa kolmanneksi. Bird oli vielä viimeisellä kierroksella palkintosijojen ulkopuolella, mutta hänen edellä olleet Nicolas Prost ja Nick Heidfeld kolaroivat ja Bird nousi neljänneksi. Kolmannes tullut Daniel Abt pudotettiin kymmenneksi sai 57 sekunnin aikarangaistuksen ylitettyään sallitun erergiamäärän, joten Bird oli lopputuloksissa kolmas. Alguersuari sai saman rangaistuksen kuin Abt ja hän oli lopputuloksissa yhdestoista, jääden pisteittä. Ensimmäisen osakilpailun jälkeen Virgin Racing oli tallien pisteissä kolmas. 

Tallin menestys jatkui toisessa osakilpailussa Malesiassa, kun Bird ajoi voittoon. Bird nousi kilpailun johtoon lähdössä ja pysyi johdossa aina autojen vaihtoon asti. Aikaisessa vaiheessa autonsa vaihtanut Daniel Abt nousi johtoon, mutta viisi kierrosta ennen maalia Bird onnistui ohittamaan hänet ja ajoi voittoon. Bird voitti kilpailun neljän sekunnin erolla ennen sarjan johtajaa Lucas di Grassia. Alguersuari oli yhdeksäs ja ajoi myös kilpailun nopeimman kierroksen. Kahden osakilpailun jälkeen Virgin Racing oli kerännyt toiseksi eniten pisteitä, 44. Eroa sarjaa johtaneeseen Audi Abt Sportslineen oli vain piste. Malesian ePrix oli pisteissä mitattuna Virgin Racingin kauden paras osakilpailu (29 pistettä). 

Kauden kolmannessa osakilpailussa Uruguayssa Alguersuari ajoi viidenneksi, mutta Bird joutui keskeyttämään osuttuaan raidan seinään ensimmäisessä mutkassa. Talli keräsi kymmenen pistettä, mutta tippui sarjassa kolmanneksi.

Argentiinassa ajettiin kauden neljäs osakilpailu. Kilpailu oli tallille parempi kuin edellinen. Algursuari ajoi neljänneksi ja Bird seitsemänneksi. Algursuari oli taistelemassa palkintosijasta, mutta kamppailu Daniel Abt'n kanssa päättyi espanjalaisen pyörähtämiseen. Bird oli myös mukana kärkitaistelussa, mutta hän sai varikon läpiajorangaistuksen, koska ei ollut pysähtynyt punaiseen valoon lähtiessään varikolta. Bird ajoi kilpailun nopeimman kierroksen, joten Virgin Racing sai kilpailusta 20 pistettä ja nousi sarjassa toiseksi.

Virgin Racingin seuraavat kuusi osakilpailua olivat vaikeat. Ensimmäisestä neljästä kilpailusta talli keräsi 74 pistettä, mutta seuraavasta kuudesta vain 32. Miamin kilpailussa Bird johti kilpailua ennen auton vaihtoa, mutta joutui ajamaan kierroksen säästellen energian melkein loputtua autosta. Bird jäi lopulta kahdeksanneksi. Alguersuari jäi pisteittä oltuaan yhdestoista. Long Beachin osakilpailussa Bird lähti kilpailuun paalupaikalta, mutta epäonnistui lähdössä. Ensimmäisessä mutkassa Bird vahingoitti autonsa jousitusta ja joutui tulemaan auton vaihtoon. Bird lopulta keskeytti kierroksella 22. Alguersuari oli kilpailun kahdeksas.

Kahden Yhdysvalloissa ajetun kilpailun jälkeen kauden seitsemäs osakilpailu ajettiin Monacossa. Alguersuarin kilpailu loppui keskeytykseen jo ennen ensimmäistä mutkaa. Bird painosti kilpailun lopussa Nelson Piquetia viimeisestä palkintosijasta, mutta jäi lopulta neljänneksi. Seuraavassa kilpailussa Bird oli yhdeksäs ja Alguersuari oli kolmastoista. Molemmat sijoitukset nousivat yhdellä, kun kilpailun voittanut di Grassi hylättiin.

Venäjän ePrix 2015 oli ensimmäinen kilpailu, kun Virgin Racing jäi kokonaan pisteittä. Bird keskeytti kierroksella 24 ja Alguersuari oli lopputuloksissa kolmastoista. Moskovan kilpailun jälkeen Virgin Racing oli tippunut tallien sarjassa sijalle kuusi.

Venäjän osakilpailussa ilmenneiden terveysongelmien johdosta Alguersuari menetti FIA:n superlisenssinsä, eikä voinut ottaa osaa kauden päätösviikonloppuun. Hänen paikkansa tallissa otti sveitsiläinen Fabio Leimer.

Kauden kaksi viimeistä kilpailua ajettiin Lontoossa. Ensimmäisessä kilpailussa Bird oli kuudes ja Leimer neljästoista. Toisessa osakilpailussa Leimerin kolaroi kilpailun lopussa aiheuttaen turva-auton tulemisen radalle. Bird oli kilpailussa toinen, mutta nousi voittajaksi, kun Stephane Sarrazin sai rangaistuksen käytettyään liikaa energiaa. Bird ajoi myös kilpailun nopeimman kierroksen.

Kauden loppusijoituksissa Virgin Racing oli lopulta viides. Kuljettajien pisteissä Bird oli viides ja Alguersuari oli kolmastoista. Leimerille annettiin lopulta sijoitus 34.

 Kausi 2015−2016 

7. toukokuuta 2015 ilmoitettiin Virgin Racingin ja Citroënin yhteistyösopimuksesta kaudeksi 2015–2016. Talli sai uudeksi nimekseen DS Virgin Racing.

Bird jatkoi tallin kuljettajana myös sarjan toisella kaudella. Toiseksi kuljettajaksi talli palkkasi ranskalaisen entisen Formula 1 -kuljettajan Jean-Éric Vergnen, joka ajoi edellisellä kaudella Andrettilla.

Kauden lopputuloksissa DS Virgin Racing oli kolmas. Argentiinassa, Long Beachillä, Pariisissa ja Berliinissä talli saavutti paalupaikat. Kauden ainoa voitto tuli Birdin ajamana Argentiinassa. Muut palkintosijat Pariisissa (Vergne oli toinen) ja Lontoossa (Vergne oli kolmas).

 Kausi 2016−2017 

Kaudella 2016–2017 tallin kuljettajina ajoivat brittiläinen Sam Bird ja argentiinalainen José María López.

Talli oli lopputuloksissa neljäs. Bird voitti kauden aikana kaksi kilpailua, molemmat New Yorkissa ajetut kilpailut. Muut palkintosijat olivat kaksi kahdetta sijaa (Bird Marokossa ja López Pariisissa) ja yksi kolmas sija (Bird Meksikossa).

 Kausi 2017−2018 

Kaudella 2017−2018 tallin kuljettajina ajoivat brittiläiset Sam Bird ja Alex Lynn.

Talli keräsi kauden aikana 160 pistettä ja oli sarjan kolmas. Santiagossa Bird ajoi tallin kauden ainoan nopeimman kierroksen. Bird voitti kauden avauskilpailun Hongkongissa ja toisen kerran Roomassa. Bird ajoi kolmanneksi Marokossa, Uruguayssa ja Ranskassa. Sveitsissä Bird ajoi toiseksi. Lynnin paras sijoitus oli Uruguayn kuudes sija.

 Kausi 2018−2019 

Kaudella 2018−2019 tallin kuljettajina ajoivat brittiläinen Sam Bird ja alankomaalainen Robin Frijns.

Talli keräsi kauden aikana 191 pistettä ja oli sarjan kolmas. Kyseessä oli tallin historian paras pistesaldo. Kauden aikana talli voitti kolme osakilpailua: Santiagossa voitti Bird ja Frijns voitti Ranskassa ja New Yorkissa. Frijns oli Hongkongin kilpailussa kolmas. Marokossa Bird ajoi tallin kauden ainoan paalupaikan. Samassa kilpailussa Frijins oli toinen ja Bird kolmas. Marokosta saadut 36 pistettä olivat uusi yhden kilpailun piste-ennätys tallille.

 Kausi 2019−2020 

Kaudella 2019−2020 tallin kuljettajina jatkoivat brittiläinen Sam Bird ja alankomaalainen Robin Frijns.

Kauden aikana talli keräsi 121 pistettä ja oli sarjassa neljäs. Kauden ainoa voitto tuli Saudi-Arabian avauskilpailusta.

 Kausi 2020−2021 

Kaudella 2020−2021 tallin kuljettajina ajoivat alankomaalainen Robin Frijns ja uusiseelantilainen Nick Cassidy.

Kauden aikana talli keräsi 165 pistettä ja oli sarjassa viides, mikä oli huonoin sijoitus sitten sarjan ensimmäisen kauden. Virgin Racing jäi ensimmäistä kertaa kauden aikana ilman voittoa. Parhaat sijoitukset olivat neljä kahdetta sijaa.

 Kausi 2021−2022 

Kaudella 2021−2022 tallin kuljettajina jatkoivat alankomaalainen Robin Frijns ja uusiseelantilainen Nick Cassidy.

 Kausi 2022−2023 

Kaudella 2022−2023 tallin kuljettajina ajoivat uusiseelantilainen Nick Cassidy ja sveitsiläinen Sébastien Buemi.

Kauden päätteeksi Envision voitti tallin ensimmäisen tallien maailmanmestaruuden.

 Kausi 2023−2024 

Kaudella 2023−2024 tallin kuljettajina ajavat alankomaalainen Robin Frijns ja sveitsiläinen Sébastien Buemi.

Tulokset
VuosiRunkoVoimansiirtoRenkaatNo.Kuljettajat12345678910111213141516PisteetSijaVirgin Racing2014–15Spark SRT01-eSRT01-eBEIPUTPDEBUEMIALBHMCOBERMSCLDN1335.2 Sam Bird31Kesk.78Kesk.48Kesk.613 Jaime Alguersuari11954118Kesk.1213 Fabio Leimer14Kesk.DS Virgin Racing2015–16Spark SRT01-eVirgin RacingEngineering DSV-01BEIPUTPDEBUEMEXLBHPARBERLDNrowspan=3 144rowspan=3 3.2 Sam Bird72Kesk.1666117Kesk.25 Jean-Éric Vergne12Kesk.7111613†25382016–17Spark SRT01-eDS Virgin DSV-02HKGMRKBUEMEXMCOPARBERNYCMTL1904.2 Sam Bird132 Kesk.3 Kesk.1677115 437 José María LópezKesk.10 10 6 Kesk.245Kesk. 3 Alex LynnKesk.Kesk.2017–18Spark SRT01-eDS Virgin DSV-03HKGMRKSCLMEXPDERMEPARBERZURNYCrowspan=3 160rowspan=3 3.2 Sam Bird1535Kesk.3137291036 Alex Lynn8910Kesk.106Kesk.141616Kesk.14Envision Virgin Racing2018–19Spark SRT05eAudi e-tron FE05ADRMRKSCLMEXHKGSYXRMEPARMCOBERBRNNYCrowspan=3 191rowspan=3 3.2 Sam Bird113196Kesk.111116†94844 Robin Frijns1225113114117†13Kesk.Kesk.12019–20Spark SRT05eAudi e-tron FE06DIRSCLMEXMRKBERBERBER 1214.2 Sam Bird1Kesk.10Kesk.103613112054 Robin Frijns5Kesk.15DSQ12Kesk.42DNS2Kesk.2020–21Spark SRT05eAudi e-tron FE07DIRRMEVLCMCOPUENYCLDNBERBER1655.4 Robin Frijns1724186192161158134151237 Nick Cassidy191415Kesk.4138Kesk.2421171417Envision Racing2022Spark SRT05eAudi e-tron FE07DRHMEXRMEMCOBERJAKMRKNYCLDNSEO1945.4 Robin Frijns16272341251718361678437 Nick Cassidy716139Kesk.7Kesk.2116131153Kesk.1082023Formula E Gen3Jaguar I-Type 6MEXDRHHYDCAPSAPBERMCOJAKPORRMELDNrowspan=3 304rowspan=3 1.16 Sébastien Buemi64615510420820105Kesk.53637 Nick Cassidy9613232 5117181214Kesk.12024Formula E Gen3Jaguar I-Type 6MEXDIRSAPTOKMISMCOBERSHAPORLDN418.4 Robin FrijnsKesk.10218916 Sébastien Buemi212 WD1013
*  Kausi käynnissä. Lihavointi = Paalupaikka. Kursivointi = Nopein kierros. G Nopein aika ryhmäaika-ajossa, josta lisäpiste.

 Saavutukset 
Voitot
 Nro Kilpailu 1 Malesian ePrix 2014 2 Britannian ePrix 2015 3 Argentiinan ePrix 2016 4 New Yorkin ePrix 2017, kilpailu 1 5 New Yorkin ePrix 2017, kilpailu 2 6 Hongkongin ePrix 2017 7 Italian ePrix 2018 8 Chilen ePrix 2019 9 Ranskan ePrix 2019, kilpailu 1 10 New Yorkin ePrix 2019, kilpailu 2 11 Saudi-Arabian ePrix 2019, kilpailu 1 12 New Yorkin ePrix 2022, kilpailu 1 13 Berliinin ePrix 2023, kilpailu 2 14 Monacon ePrix 2023 15 Portlandin ePrix 2023 16 Lontoon ePrix 2023, kilpailu 2Nopeimmat kierrokset
 Nro Kilpailu 1Malesian ePrix 2014 2Argentiinan ePrix 2015 3Britannian ePrix 2015 4Monacon ePrix 2017 5Ranskan ePrix 2017 6Chilen ePrix 2018 7Saksan ePrix 2020, kilpailu 2 8Espanjan ePrix 2021 9Britannian ePrix 2021Paalupaikat
 Nro Kilpailu 1Argentiinan ePrix 2016 2Long Beachin ePrix 2016 3Ranskan ePrix 2016 4Saksan ePrix 2016 5New Yorkin ePrix 2017, kilpailu 1 6New Yorkin ePrix 2017, kilpailu 2 7Marokon ePrix 2019 8Saudi-Arabian ePrix 2021, kilpailu 2 9Italian ePrix 2021 10New Yorkin ePrix 2021, kilpailu 2

 Huomiot 

Lähteet

Aiheesta muualla
http://www.fiaformulae.com/en/teams/virgin-racing.aspx 
http://www.virginracing.com/ 

Luokka:Formula E -tallit
Luokka:Brittiläiset autourheilutallit
Luokka:Virgin Group
Luokka:DS Automobiles